מטען חבלה מאולתר התפוצץ סמוך לביתו של אדם, בשנות ה-50 לחייו, המוכר למשטרה.
הרקע לאירוע הינו ככל הנראה סכסוך כספי בין עבריינים. נזק קל נגרם למבנה, וקשישה בת 88 המתגוררת בשכנות נפגעה באורח קל משברי זכוכית. המשטרה גבתה עדות מהאדם שלעברו ככל הנראה כוון מטען החבלה. האזרח, שלא נפגע מההתפוצצות, אמר למשטרה כי הוא אינו חושד באדם מסוים. דובר המחוז, רפ"ק ערן שקד, מסר כי חוקרי תחנת נהריה חוקרים את נסיבות האירוע.